משה רדמן אבוטבול

משה רֶדְמָן אַבּוּטְבּוּל (נולד ב-6 באוקטובר 1984) הוא ממובילי המחאה נגד הרפורמה המשפטית והמחאה נגד ממשלת נתניהו השישית, יזם ומשקיע היי-טק, יוצר תוכן, מרצה ויועץ בתחום החדשנות.

== ביוגרפיה ==
רדמן נולד וגדל בלוד לשרה (לבית אבוטבול) ויצחק רדמן. אביו הוא בן לניצולי שואה מפולין, עובד עירייה, ואימו בת לעולים ממרוקו, מנהלת חנות ספרים. מגיל בית הספר היסודי למד במסגרות לילדים מחוננים ובהם בית ספר למחוננים ומסלול מצטיינים באוניברסיטת בר-אילן. הוא עזב את התיכון אחרי כיתה י', והקדיש את השנתיים עד הצבא לעבודה ולקריאה. למד לבחינות הבגרות בצורה אוטודידקטית וקיבל אישור להיבחן ללא מוסד שמגיש אותו<ref name=":0">, דקה 13. </ref>.

שירת בצה"ל כקצין איסוף בחיל מודיעין שדה ובהמשך כקצין מחקר באמ"ן. במסגרת השירות קיבל אות מצטיין קורס קצינים ואות מצטיין חילי. הוא השתחרר מקבע בשל בעיה רפואית שאילצה אותו לעבור ניתוח מוח מורכב.

לאחר שחרורו מצה"ל עבד מספר שנים כמורה במסגרת קורסי הכנה לבחינה הפסיכומטרית ובהמשך למד לתואר ראשון דו-חוגי בכלכלה ובחשבונאות באוניברסיטת תל אביב. עוד לפני סוף לימודי התואר הראשון החל לעבוד כמתרגל ובהמשך כמרצה במסגרת המכינה לחשבונאות של אוניברסיטת תל אביב.

=== פעילות עסקית ===
ב-2014, בתום לימודי התואר, הקים רדמן עם שותף את קבוצת iGroup, שניהלה מועדוני לקוחות מבוססי בינה עסקית והתאמה אישית, בהיקף של מאות אלפים<ref></ref> ביוני 2018 פרש מתפקידו כמנכ"ל הקבוצה ומכר את אחזקותיו בה.

החל מ-2018 ייעץ וליווה רדמן חברות בין־לאומיות גדולות בתחומי הבינה המלאכותית והחדשנות,<ref></ref> והעביר הרצאות וסדנאות בתחום הבינה המלאכותית לארגונים. בשנים 2021–2023 היה חבר דירקטוריון בחברת הנדל"ן הבינלאומית G-CITY (לשעבר גזית גלוב).

ב-2022 ייסד וניהל את חברת הסטארט-אפ Anyverse Studio, פיתחה את BraVer, משחק טיפולי במציאות מדומה.<ref></ref><ref></ref> בינואר 2023 הקפיא את פעילות החברה על רקע המשבר החברתי בישראל והחליט להיאבק ברפורמה המשפטית.

=== פעילות תקשורתית ===
רדמן כתב טור קבוע בגלובס בתחום החדשנות בכלל והבינה המלאכותית בפרט ויצר את הפודקאסט Digital.Tech.Business שעסק בהתפתחויות בעולמות הבינה המלאכותית וטכנולוגיה בכלל והקשר שלהם לעולם העסקי<ref></ref> כמו כן הוא נהג להתראיין כמומחה בנושאים אלו בתקשורת.<ref></ref><ref></ref>

=== הוראה ===
רדמן מרצה בחוג לניהול של המכללה למינהל לסטודנטים לתארים ראשון ושני (MBA) במנהל עסקים. בין השאר הוא מלמד את הקורס "טכנולוגיות בשירות השיווק". כמו כן, בנה את הקורס הראשון בישראל שעוסק בבינה מלאכותית יוצרת () ומטאוורס (Metaverse) "טכנולוגיות משבשות קווים לדמותן".

=== מחאה ופעילות ציבורית===
לאחר פרסום תוכנית הרפורמה המשפטית ב-4 בינואר 2023,<ref name=":0" /> הודיע רדמן לעובדי החברות בבעלותו שהם יוצאים לחופשה ללא תשלום, שהפכה בהמשך לפיטורין, והקדיש את כל זמנו למחאה נגד הרפורמה. הוא ייסד ביחד עם פעילים נוספים את קבוצת "מחאת ההייטקיסטים", והחליט לקחת על עצמו את תחום ההסברה.<ref name=":0" /> הסרטון הראשון שיצר נועד להפריך את הטענה שהושמעה באותם ימים על ידי מקדמי הרפורמה, שאין בבית המשפט העליון שופטים מזרחים ושמטרת הרפורמה היא לאזן את הרכב השופטים.<ref></ref> הסרטון זכה למיליוני צפיות, והשפיע על השיח,<ref name=":0" /> והוא המשיך בפורמט זה ויצר עשרות סרטונים על מהלכי הרפורמה, על פייק ניוז ועל פעולות המחאה, והתראיין בתקשורת.<ref>

</ref> בנוסף נפגש עם תומכי הרפורמה, על מנת להסביר את המשמעויות והסכנות הגלומות בה לדעתו.

משה רדמן (במרכז) ומובילי המחאה נגד הרפורמה המשפטית בכניסה לירושלים בסיום העלייה לרגל שנמשכה ארבעה ימים, 22 ביולי 2023
במהלך חודשי המחאה הוא נאם בבמות שונות ברחבי הארץ במסגרת המחאות<ref></ref><ref></ref> בכלל זה בהפגנה הראשית בקפלן (תל אביב).<ref></ref><ref></ref><ref></ref><ref></ref><ref></ref> ב-18 ביולי יזם ביחד עם מובילי מחאה נוספים (שקמה ברסלר, רן הר נבו ועמי דרור) מסע רגלי המוני מרחוב קפלן בתל אביב לירושלים כאקט מחאה נגד כוונותיה של הקואליציה לאשר בקריאה שנייה ושלישית את החוק לצמצום עילת הסבירות.<ref></ref>

לאחר פרוץ מלחמת חרבות ברזל יזם רדמן עם מתנדבים נוספים פעולות שונות, ביניהן יום אבל אזרחי, הקמת פרויקט התיעוד "אוצרים אמת" שבמסגרתו אוגדו אלפי סרטונים ותמונות למטרת תיעוד, הנצחה וחקירת הטבח ביישובי העוטף.<ref name=":1"></ref>

בדצמבר 2023 האשים רדמן את ראש הממשלה נתניהו בהנדסת תודעה והדגיש את חשיבות המשך המחאה בצל המלחמה.<ref name=":1" /> הוא יזם הפגנות בקריאה לקביעת מועד לבחירות, שהחלו ברחוב רוטשילד בתל אביב, ובהמשך עברו לרחבת הבימה, לרחוב קפלן בתל אביב ולמוקדים נוספים בארץ.<ref></ref>

במהלך המחאה נעצר רדמן מעל חמש פעמים על ידי המשטרה, החל ממרץ 2023, בעקבות חסימת כבישים.<ref name=":0" /> בכמה מהמעצרים הוכה על ידי שוטרים, פונה מזירת המעצר על ידי אמבולנס, ואף אובחן כסובל מזעזוע מוח ואושפז בטיפול נמרץ בבית חולים.<ref name=":0" /><ref></ref> עם השחרור מהמעצר בחודש מרץ 2024, אסרה השופטת על רדמן להשתתף בהפגנה בלתי חוקית למשך חודש ימים ודרשה פיקוח צמוד להשתתפותו בהפגנה.

בשנת 2023 נכלל ברשימת הצעירים המבטיחים ("40under40") של אתר "אייס".<ref name=":1" />

במרץ 2024 הגיש תביעת דיבה בסך 518 אלף ש"ח נגד אראל סג"ל ו"עכשיו 14", על דברים שייחסו לו בפעילות המחאה שלו.

ב-11 באפריל 2024 התפרסם תחקיר של עמרי מניב בערוץ 12 הטוען כי רדמן גייס תרומות בשם פעילי מחאה והעביר חלק מהסכום לחברה פרטית בבעלותו.<ref></ref> רדמן פרסם תשובה מפורטת הכוללת מסמכים עם אישור רו"ח ועו"ד, שלטענתו דוחה את ההאשמות נגדו.<ref></ref><ref></ref><ref></ref>

במאי 2024 החל לשדר את הפודקאסט "כל הקלפים על השולחן" במסגרתו הוא מראיין אנשים מרכזיים בציבוריות הישראלית.<ref></ref>

=== חיים אישיים ===
רדמן נשוי למיטל ואב לשלושה. הוא מתגורר בתל מונד.

== קישורים חיצוניים ==

* [https://www.globes.co.il/news/search/#gsc.tab=0&gsc.q=משה%20רדמן&gsc.sort=date ריכוז הטורים של משה רדמן] באתר גלובס
* [https://www.colman.ac.il/teaching/lecturers/moshe-radman/ משה רדמן], באתר "המכללה למנהל"
* [https://www.profile.org.il/digital-2017/משה-רדמן/ משה רדמן], באתר "ארגון הדיגיטל הישראלי"
* הפודקאסט [https://www.rlive.co.il/podcast/moshe-radman Digital.Tech.Business] של משה רדמן
* 
* 
* 

== הערות שוליים ==

קטגוריה:תל מונד: אישים
קטגוריה:פעילים חברתיים ישראלים
קטגוריה:יזמים ישראלים
קטגוריה:בוגרי אוניברסיטת תל אביב
קטגוריה:מגישי פודקאסטים ישראלים
קטגוריה:יועצים ישראלים
קטגוריה:לוד: אישים
קטגוריה:מתנגדים לרפורמה המשפטית בישראל
קטגוריה:ישראלים שנולדו ב-1984